ਜਗਵਿੰਦਰ ਜੋਧਾ

ਜਗਵਿੰਦਰ ਜੋਧਾ ਆਧੁਨਿਕ ਪੰਜਾਬੀ ਸਾਹਿਤ ਦਾ ਗ਼ਜ਼ਲਕਾਰ ਅਤੇ ਸਮੀਖਿਆਕਾਰ ਹੈ।

ਜੀਵਨ ਤੇ ਵਿੱਦਿਆ 
ਜਗਵਿੰਦਰ ਜੋਧਾ ਦਾ ਜਨਮ 11 ਜੁਲਾਈ 1977 ਨੂੰ ਪਿੰਡ ਬੰਡਾਲਾ ਜ਼ਿਲ੍ਹਾ ਜਲੰਧਰ ਵਿੱਚ ਹੋਇਆ। ਉਸਨੇ ਮੁੱਢਲੀ ਸਿੱਖਿਆ ਪਿੰਡ ਦੇ ਸਰਕਾਰੀ ਸੈਕੰਡਰੀ ਸਕੂਲ ਤੋਂ ਪ੍ਰਾਪਤ ਕੀਤੀ। ਬੀ•ਏ• ਡੀ•ਏ•ਵੀ. ਕਾਲਜ ਨਕੋਦਰ ਤੋਂ ਕੀਤੀ। ਇਸ ਦੌਰਾਨ ਜਗਵਿੰਦਰ ਜੋਧਾ ਰਾਸ਼ਟਰੀ ਪੱਧਰ ਦਾ ਹਾਕੀ ਖਿਡਾਰੀ ਸੀ। ਲਾਇਲਪੁਰ ਖ਼ਾਲਸਾ ਕਾਲਜ ਤੋਂ ਐੱਮ •ਏ (ਪੰਜਾਬੀ) 'ਤੇ ਗੁਰੂ ਨਾਨਕ ਦੇਵ ਯੂਨੀਵਰਸਿਟੀ ਤੋਂ ਪੀਐੱਚ•ਡੀ ਦੀ ਡਿਗਰੀ ਹਾਸਿਲ ਕੀਤੀ। ਇੱਕ ਦਹਾਕੇ ਦੇ ਕਰੀਬ ਕਈ ਕਾਲਜਾਂ ਵਿੱਚ ਨੌਕਰੀ ਤੋਂ ਬਾਅਦ ਅੱਜ ਕੱਲ੍ਹ ਪੰਜਾਬ ਐਗਰੀਕਲਚਰਲ ਯੂਨੀਵਰਸਿਟੀ ਲੁੁੁਧਿਆਣਾ ਵਿੱਚ ਸੰਪਾਦਕ ਵਜੋਂ ਸੇਵਾ ਨਿਭਾ ਰਹੇ ਹਨ।

ਰਚਨਾਵਾਂ 
ਮੀਲ ਪੱਥਰ ਤੇ ਮੁਸਾਫਿਰ:ਗਜ਼ਲ ਸੰਗ੍ਰਹਿ (2001,2016)
 ਸਾਰੰਗੀ: ਗਜ਼ਲ ਸੰਗ੍ਰਹਿ (2012)
ਪੰਜਾਬੀ ਸੂਫੀ ਕਾਵਿ:ਸਮੀਖਿਆ ਸੰਵਾਦ (ਆਲੋਚਨਾ)2011
ਕੁਲਵਿੰਦਰ ਦੀ ਗਜ਼ਲ ਚੇਤਨਾ (ਆਲੋਚਨਾ)(2012)
ਕਾਰਲ ਮਾਰਕਸ:ਭਾਰਤ ਬਾਰੇ (ਅਨੁਵਾਦ)(2014)
ਐਗਨਸ ਸਮੈਡਲੀ (ਇਤਿਹਾਸ)2015
 ਇਸਲਾਮ ਦੀ ਇਤਿਹਾਸਕ ਭੂਮਿਕਾ(ਅਨੁਵਾਦ)2015
ਮੋਟਰ ਸਾਈਕਲ ਡਾਇਰੀ:ਚੀ ਗੁਵੇਰਾ (ਅਨੁਵਾਦ) 2018
ਬੇਤਰਤੀਬੀਆਂ (ਗ਼ਜ਼ਲ ਸੰਗ੍ਰਹਿ) 2018
ਲਾਹੌਲ ਸਪਿਤੀ ਦੀਆਂ ਕਹਾਣੀਆਂ 2018
ਗਿਆਨੀ ਗੁਰਦਿੱਤ ਸਿੰਘ ਦਲੇਰ: ਡਾਇਰੀ ਤੇ ਜੀਵਨੀ 
ਹਮ ਕਹਾਂ ਜਾਏਂਗੇ (ਜੌਨ ਏਲੀਆ ਦੀ ਸ਼ਾਇਰੀ) 2018
ਸੁਕਰਾਤ 2019

ਚੇਤਨਾ 
ਜਗਵਿੰਦਰ ਜੋਧਾ ਸਮਕਾਲੀ ਪੰਜਾਬੀ ਸਾਹਿਤ ਵਿੱਚ ਸਿਰਜਣਾ ਤੇ ਸਮੀਖਿਆ ਨਾਲ ਇਕੋ ਸਮੇਂ ਬਾਵਸਤਾ ਨਾਮ ਹੈ। ਜਿੱਥੇ ਉਹ ਗਜ਼ਲ ਵਿਧਾ ਨੂੰ ਰੂਪਕ-ਮਸ਼ਕ ਤਕ ਘਟਾਏ ਜਾਣ ਦੇ ਵਿਕਲਪ ਵਜੋਂ ਗਜ਼ਲ ਨੂੰ ਚਿੰਤਨੀ ਇਜ਼ਹਾਰ ਵਾਲੇ ਰੂਪਾਕਾਰ ਵਜੋਂ ਸਿਰਜਣ ਲਈ ਜਤਨਸ਼ੀਲ ਹੈ,ਉਥੇ ਸਮਕਾਲੀ ਸਿਧਾਂਤਕਾਰੀ ਤੇ ਸਮੀਖਿਆ ਪ੍ਤੀਮਾਨਾਂ ਰਾਹੀਂ ਸਮਕਾਲੀ ਸਿਰਜਣਕਾਰੀ ਦੀ ਥਾਹ ਪਾਉਣੀ ਉਸ ਦੀ ਦਿਲਚਸਪੀ ਦਾ ਖੇਤਰ ਹੈ।ਇਸ ਤੋਂ ਬਿਨਾਂ ਉਹ ਮੱਧਕਾਲੀ ਇਤਿਹਾਸਕਾਰੀ ਨੂੰ ਉਸਦੇ ਅਸਲ ਪ੍ਰਸੰਗਾਂ ਵਿੱਚ ਸਮਝਣ ਦੀ ਕੋਸ਼ਿਸ਼ ਵਿੱਚ ਹੈ। ਆਧੁਨਿਕ ਦੌਰ ਦੇ ਬਸਤੀਵਾਦੀ -ਵਿਰੋਧੀ ਲਹਿਰਾਂ ਦੇ ਹਵਾਲੇ ਇਤਿਹਾਸ ਦੀਆਂ ਵਿਸੰਗਤੀਆਂ ਨੂੰ ਸਮਝਣ ਦੀ ਕੋਸ਼ਿਸ਼ ਉਸਦੀਆਂ ਪੁਸਤਕਾਂ ਵਿੱਚ ਉਜਾਗਰ ਹੁੰਦੀ ਹੈ।ਸਿਰਜਣਾ ਤੇ ਸਮੀਖਿਆ ਤੋਂ ਬਿਨਾਂ ਅਨੁਵਾਦ ਦੇ ਖੇਤਰ ਵਿੱਚ ਵੀ ਉਸਨੇ ਵਿਸ਼ੇਸ਼ ਜਤਨ ਕੀਤੇ ਹਨ।
ਉਹੀ

ਪੁਰਸਕਾਰ 
ਕਲਮ ਯੁਵਾ- ਪ੍ਤਿਭਾ ਪੁਰਸਕਾਰ 2006
ਬੀ•ਬੀ•ਜੈਨ ਭਾਰਤੀ ਭਾਸ਼ਾ ਕਾਵਿ ਪੁਰਸਕਾਰ 2012
ਕੰਵਰ ਚੌਹਾਨ ਯਾਦਗਾਰੀ ਗਜ਼ਲ ਪੁਰਸਕਾਰ 2013
ਸਰਵੋਤਮ ਪੰਜਾਬੀ ਯੁਵਾ ਆਲੋਚਕ ਪੁਰਸਕਾਰ 2016

ਹਵਾਲੇ 

ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਲੇਖਕ
ਸ਼੍ਰੇਣੀ:ਪੰਜਾਬੀ ਆਲੋਚਕ
ਸ਼੍ਰੇਣੀ:ਜਨਮ 1977
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪੰਜਾਬੀ ਲੋਕ